钦定古今图书集成/明伦汇编/氏族典/第415卷 > 《廖用贤尚友录》 > 祖鸿勋
## 钦定古今图书集成/明伦汇编/氏族典/第415卷 > 《廖用贤尚友录》 > 祖鸿勋

按《北齐书祖鸿勋传》：“鸿勋，涿郡范阳人也。父慎，仕魏，
历雁门、咸阳太守，治有能名。鸿勋弱冠为州主簿，临
淮王彧表荐鸿勋有文学，敕除奉朝请。后城阳王徽
奏鸿勋为司徒法曹参军事，转廷尉正，去官归乡里。
梁使将至，敕鸿勋对客。高祖曾征至并州，作《晋祠记》，
好事者翫其文。位至高阳太守。在官清素，妻子不免”
寒馁，时议高之。天保初，卒官。